ועדת העבודה, הרווחה והבריאות, כנסת 23, פרוטוקול מספר 68, 2020-09-22 09:40

חיים כץ: שלום לכולם, היום יום שלישי, ד' בתשרי התשפ"א, 22 בספטמבר 2020, אני מתכבד לפתוח את ישיבת הוועדה בנושא הצעת חוק הביטוח הלאומי (תיקון - שינוי המונח נכה), התש"ף-2020, פ/275/23.

חיים כץ: זו הצעתם של חברי הכנסת יעקב אשר ומשה גפני.

חיים כץ: הצעת החוק הזאת נדונה בשבוע שעבר.

חיים כץ: היו כל מיני תלונות של ארגוני נכים שנפגעים מהאירוע הזה.

חיים כץ: אנחנו נעביר את זה בקריאה ראשונה.

חיים כץ: הצעת החוק לא תקודם מעבר לזה בלי שנערוך שיחות ונגיע להסכמות עם כולם.

חיים כץ: אנחנו מקדמים חקיקה על מנת לעזור ולא על מנת לפגוע.

חיים כץ: אף חבר כנסת שמחוקק לא מתכוון לפגוע באוכלוסיות.

חיים כץ: אנחנו נעביר את זה בקריאה ראשונה, יש איתנו כאן את מנכ"ל הביטוח הלאומי ואת המציע – חבר הכנסת אשר.

חיים כץ: מעבר לקריאה הראשונה אנחנו עוצרים.

חיים כץ: אנחנו ננסה להגיע עם כולם להבנות ואז נראה אם אנחנו ממשיכים איתה או קוברים אותה.

חיים כץ: היועצת המשפטית תקרא את הצעת הנוסח.

ענת מימון: "הצעת חוק הביטוח הלאומי (החלפת המונח "נכה)

ענת מימון: כרגע הסעיפים האלה של פרק ה' של ביטוח נפגעי עבודה אנחנו לא נוגעים בהם, זה מה שסוכם.

ענת מימון: אני עוברת לעמוד 3.

ענת מימון: אני רק אעיר שני דברים: עברנו על כל החוק, כמובן שאם יש עוד שינויים שהוועדה תסמיך אותנו להכניס באותה הרוח, נשנה "נכה" ל-"אדם עם מוגבלות".

ענת מימון: אני מעירה שיש חוקים שמפנים לחוק הביטוח הלאומי.

ענת מימון: גם אותם נצטרך לתקן לקראת קריאה שנייה ושלישית בהתאם למה שיוחלט.

חוה אתי עטייה: וגם את תקנות הפנסיה.

ענת מימון: יש תקנות שהביטוח הלאומי יצטרך לתקן ברוח זו.

ענת מימון: כרגע נכי עבודה לא נכנס.

ענת מימון: צריך לחשוב על היחס לחוקים אחרים שלא מפנים לחוק הביטוח הלאומי, כמו חוק הנכים, רדיפות הנאצים.

קטי קטרין שטרית: נכי צה"ל.

ענת מימון: נכי צה"ל.

ענת מימון: צריך לבדוק מה עושים שם עם המונח.

חיים כץ: נכי רדיפות הנאצים לא יהיה רלוונטי עוד עשר שנים.

ענת מימון: אבל צריך לשקול גם את זה.

אוסאמה סעדי: אז חוק הנכים יישאר בשמו?

חיים כץ: הכול יצטרך להשתנות.

חיים כץ: אבל עזוב, אתה איחרת.

אוסאמה סעדי: לא איחרתי.

חיים כץ: לא הגעת בזמן, אני לא נוזף בך, אבל איחרת.

איחרת, נקודה.

ענת מימון: הערה אחרונה שהערנו בדיון הקודם ואחזור עליה: המונח "אדם עם מוגבלות" לפי חוק שוויון זכויות לאנשים עם מוגבלות זה לא אותו מונח.

ענת מימון: אנחנו לא מנסים ליצור שוויון בין שתי הקבוצות.

ענת מימון: לכן צריך למצוא מונח שונה מעט על מנת להדגיש את השונות.

חוה אתי עטייה: אז זה לא שרירותי.

חיים כץ: אני חוזר ואומר: החוק הזה לא יקודם מעבר לקריאה הראשונה.

חיים כץ: עד שלא יגיעו לכל ההסכמות עם כל הגופים החוק לא יקודם.

חיים כץ: חבר הכנסת אשר, בבקשה.

אני אחזור על מה שאמרתי בישיבה הקודמת:

אם מישהו עושה דבר טוב ועל ידי זה נגרם גם דבר לא טוב – חכם שעיניו בראשו לא עושה זאת.

אני מכבד כל מילה שאומר היושב-ראש, אנחנו נקדם את זה רק כשנראה שהדבר תועלתי ולא גורם נזק.

זה שניסו לעשות רעש, בסדר, אנחנו נבחן את הדברים.

הנושא הזה חשוב להרבה מאוד אנשים.

גם מבחינה דקלרטיבית, גם מבחינה אנושית.

כשרוצים ללעוג למישהו אומרים לו: "מה, אתה נכה?".

אנחנו עושים שינוי גדול אבל אם השינוי יפגע בזכויות של מאן דהוא אז הוא לא יהיה גם אם היושב-ראש יכריח אותי, והוא לא יכריח אותי.

חיים כץ: היושב-ראש לא יפגע בציפורן של מישהו.

חיים כץ: חבר הכנסת סעדי, בבקשה.

אוסאמה סעדי: שלום לכולם.

אוסאמה סעדי: יש עמותה בנצרת שדואגת לאנשים עם מוגבלות, במיוחד לעיוורים.

אוסאמה סעדי: הרבה אנשים עם מוגבלות לא אוהבים שאנחנו נקרא להם "נכים".

אוסאמה סעדי: זה חשוב מבחינה תודעתית.

חיים כץ: יש גם הפוך.

אוסאמה סעדי: מבחינת זכויות אני לא חושב שהשינוי של השם משפיע.

אוסאמה סעדי: זה רק דקלרטיבי.

אוסאמה סעדי: בערבית לא אומרים נכים אלא "מאותגרים".

אוסאמה סעדי: אני חושב שזה חשוב מבחינת תודעה.

אוסאמה סעדי: אבל אם יש לזה השלכות שפוגעות אז צריך לבחון זאת.

אוסאמה סעדי: אנחנו לא באים לפגוע חס-וחלילה.

חיים כץ: קטי שטרית, בבקשה.

קטי קטרין שטרית: אני חושבת שהכוונה הייתה טובה.

קטי קטרין שטרית: הביצוע קצת מפספס את המטרה.

קטי קטרין שטרית: המילה "נכה" היא ניטרלית, זה כמו מצב נתון של משקל.

קטי קטרין שטרית: גם אומרים לאדם "שמן, גבוה" זה מצב נתון כמו גובה, משקל ומוצא.

קטי קטרין שטרית: לעומת זאת, המילה "מוגבלות" יוצרת תודעה של חוסר מסוגלות, כך שאדם נכה עלול להיתפס כחסר מסוגלות לשאת בנטל.

קטי קטרין שטרית: יש נכויות שהופכות עם הזמן לשקופות לאחר שמכירים את האדם במקום העבודה או בלימודים.

קטי קטרין שטרית: נכה הוא חלק בלתי-נפרד מהסביבה והוא לא נמדד לפי המוגבלות שלו.

קטי קטרין שטרית: בארצות הברית עברו גם תהליך של שינוי המונח.

קטי קטרין שטרית: בהתחלה הם החליפו את המילה - - - שזה "בעל מום" במילה handicap שזה "מוגבל".

קטי קטרין שטרית: היום הם מחליפים את זה ב-disable שזה "נכה".

קטי קטרין שטרית: אז הם חוזרים דווקא למילה "נכה".

קטי קטרין שטרית: נמצא פה מנכ"ל הביטוח הלאומי, אז איך נקרא לנכי צה"ל?

קטי קטרין שטרית: "אנשים עם מוגבלות של צה"ל"?

קטי קטרין שטרית: להיות נכה זו לא בושה ולא קללה.

קטי קטרין שטרית: אני מתנגדת לשינוי במונח נכה.

קטי קטרין שטרית: קיבלתי הרבה פניות מארגוני נכים, מסתבר שלא שאלו את הכלה לרצונה.

קטי קטרין שטרית: הארגונים מבקשים שישאירו אותם עם המינוח הקיים.

קטי קטרין שטרית: המילה "מוגבלות" פוגעת בהם.

קטי קטרין שטרית: קיבלתי גם פוסטים מאוד מרגשים.

חיים כץ: תודה, קטי.

חיים כץ: אנחנו נעביר את זה בראשונה, נעצור, ניכנס לגופו של עניין, נראה מה זה גורם.

חיים כץ: אמרת פה משהו חשוב לגבי המינוח המתאים לנכי צה"ל.

חיים כץ: נצטרך לתת את הדעת על זה.

חיים כץ: אנחנו ניכנס לגופו של עניין.

חיים כץ: חברת הכנסת עטיה, בבקשה.

חוה אתי עטייה: המילה "נכה" זה התיאור של האדם.

חוה אתי עטייה: המוגבלות זה תיאור התפקוד שלו.

חוה אתי עטייה: אז עברו מתיאור האדם לפונקציה שהוא ממלא.

חוה אתי עטייה: יש הרבה סוגי מוגבלות וצריך לבחון זאת.

חוה אתי עטייה: גם מוגבלות זה שרירותי.

חוה אתי עטייה: אפשר להגיד "לקות".

חוה אתי עטייה: עברתי על האתר של האקדמיה ללשון עברית ועל הגלגול של המילה נכה.

חוה אתי עטייה: ב-1948 היה "היעדר כושר", ב-1987 היה "אי-כושר", ב-2014 היה "ליקוי/לקות".

חוה אתי עטייה: ב-2015 חזרו למושג "נכה".

חוה אתי עטייה: זה לא פייר להגיד גם להרבה שחייני אולימפיאדה שהם מוגבלים, עובדה שהם מגיעים להישגים.

חוה אתי עטייה: יש הרבה שאמרו שהמילה "מוגבל" היא פוגענית והמילה "נכה" היא כבר נדושה.

חוה אתי עטייה: אולי יש חלופה למילה מוגבל.

חוה אתי עטייה: אני מברכת באופן כללי על ההצעה אבל אולי אפשר למצוא מילה שלישית.

חוה אתי עטייה: בכל מקרה יש לקבל החלטות מושכלות ולא ליצור שינויים מפליגים.

אורלי פרומן: עוד מילה, ברשות אדוני, כמו שקטי אמרה לגבי נכי צה"ל, בסוף יש רמה שנקבעת של אחוזי נכות.

אורלי פרומן: גם את זה - - - הרי אנחנו לא נעלים את המילה.

לא נעלים את המילה, אבל יש לזה חלופה.

אורלי פרומן: התוצאה של אחוזי נכות זה שאני נכה.

חוה אתי עטייה: זה גם תו נכה, חניית נכה.

אורלי פרומן: המושג לא ייעלם.

חיים כץ: תודה רבה.

חיים כץ: זה לא פשוט, אנחנו נעשה כל מה שצריך כדי לבחון זאת, אף אחד לא יתעקש אם לא.

חיים כץ: נראה שאנחנו טועים – נרד מזה.

אורלי פרומן: אז למה אנחנו לא עושים את הבדיקה לפני שאנחנו מעבירים בקריאה ראשונה?

חיים כץ: כי חברי כנסת מחוקקים, הם לא בודקים לפני זה.

חיים כץ: הוא לא חשב על מה שקטי חשבה.

חיים כץ: אם זה יהיה טוב אז אנחנו יוצרים עכשיו אופציה של רציפות למקרה שיהיו בחירות.

חיים כץ: אנחנו מצביעים עכשיו על מנת להעביר למליאה לקריאה ראשונה.

חיים כץ: מי בעד, ירים את ידו.

חיים כץ: מי נגד?

חיים כץ: מי נמנע?

חיים כץ: בעד – 6

חיים כץ: נמנעים – אין אושר.

חיים כץ: שישה בעד, אין נמנעים או מתנגדים.

חיים כץ: אנחנו נעשה את מה שאמרנו.

חיים כץ: הישיבה נעולה.